ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-Е.03.02-40471/7-2019

 21.02. 2019.год.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 2532/2018 (3000/1748/2018), за набавку добара: Набавка лежајева Лува, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 3.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац објављује на Порталу јавних набавки и интернет страници Наручиоца,следеће информације, односно појашњења:

**ПИТАЊА**: У конкурсној документацији за  ЈН 2532 (3000/1748/2018 ), у техничкој спецификацији на стр. 5 од 51 пише :

*„****Каталози:****Као доказ техничке усаглашениости понуђеног лежаја са захтеваним из техничке спецификације, уз понуду обавезно приложити* ***искључиво*** *каталог произвођача понуђених лежајева на српском или енглеском језику (у штампаном или електронском облику).  ..............*

*У супротном, понуда ће бити одбијена као неприхватљива. „*

Упозоравамо Наручиоца да је у дефинисању техничке спецификације поступио супротно ЗЈН , чл. 71 , јер није оставио могућност да се као доказ техничке усаглашеност између понуђеног и захтеваног добра могу користити и други одговарајући докази који су предвиђени у овом члану ЗЈН у ставу 5. а то су потврда , технички досије произвожача       ( цртеж са техничким карактеристикама понуђеног добра ), извештај са тестирања који је спровела овлашћена организација .

Каталог произвођеча понуђеног добра не може бити једини и **искључиви докуменат** којим се доказује усаглашеност понуђеног и захтеванох добра из следећих разлога :

* Овакав начин одређивања техничке спецификације је у супротности са начином који је утврђен у Закону о јавним набавкама , члан 71. Став 5 .
* Захтевано добро у ЈН 2532 (3000/1748/2018 )  је специфичан лежај због великих димензија и тежине , мало се тражи и ради се по наруџби . Провером у каталозима код више европских , јапанских и др. произвођача лежаја који производе ову групу лежаја ,   овог захтеваног добра нема у њиховим каталозима , што уопште ништа није неуобичајно .

**Питање :**

Молимо  да се  објасни зашто Наручилац у конкретном случају у ЈН 2532 (3000/1748/2018 ) код дефинисања техничке спецификације као доказ о усаглашености техничке спецификације тражи ***искључиво*** *каталог произвођача понуђених лежајева ,* кад се зна је тражени лежај великих димензија и тежине , мало се тражи и ради се по наруџби .

Зашто Наручилац избегава друге одговарајуће доказе који су предвиђени у члану 71. ЗЈН у ставу 5. а то су потврда , технички досије произвожача ( цртеж са техничким карактеристикама понуђеног добра ), извештај са тестирања који је спровела овлашћена организација , који су равноправни и веродостојнији докази од каталога произвођача ? Зашто се крши ЗЈН ?

**Сугестија – предлог :**

Зато што је лежај великих димензија и тежине , мало се тражи и ради се по наруџби, предлажемо Наручиоцу да допуни конкурсну документацију за предметну јавну набавку ,   и да се осим каталога произвођача лежаја као доказ о усаглашености техничке спецификације **уз понуду могу прилагати и други докази предвиђени ЗЈН у чл. 71. Став 5. а то су  потврда произвођача и технички цртеж са свим техничким параметрима који су оверени од стране прозвођача ( потпис и печат ) .**

Ако Наручилац одбије ову сугестију , молимо да се детаљно објасне разлози њеног не прихватања .

**ОДГОВОРИ:** Наручилац остаје у свему при захтевима из конкурсне документације и додатно појашњава захтеве:

Наручилац није прекршио чл.71 ЗЈН већ је, као један од наведених доказа испуњености захтева из техничке спецификације, изабрао каталог произвођача, као технички досије и јавно публикован документ произвођача, у коме се декларишу техничке карактеристике лежајева из стандадног производног програма произвођача, што је веома важно у конкретном случају. Захтевани лежај, по свом типу, спада у стандардизоване лежаје (аксијални бачвасти самоудесиви лежај), али и поред тога, он по својој унутрашњој геометрији спада у најзахтевније типове лежаја за производњу. Осим тога, његова примена, у конкретном случају, је на специфичној (по условима рада) и веома одговорној позицији (улежиштење ЛУВА - ротационог загрејача ваздуха - једног од погона суштински важних за поуздан рад термоелектране), због чега је Наручилац захтевао и обавезно присуство техничких лица произвођача приликом уградње лежаја. Због свега тога је неопходно да произвођач лежаја у свом стандардном производном програму има овај тип и величину лежаја (што подразумева и техничко-технолошке капацитете произвођача), јер је то један од предуслова за квалитет и поузданост овог производа, а стандардни производни програм произвођача је представљен његовим каталогом са свим техничким карактеристикама декларисаним у каталогу, на основу којих се може утврдити испуњеност захтева из техничке спецификације.

Могуће је да се захтевани лежај производи по поруџбини, али то не подразумева да га произвођач нема у стандардном производном програму обухваћеном каталогом.

Увидом у каталоге на званичним интернет страницама најмање 5 реномирана произвођача из Европе, Америке, Јапана и Кине, утврђено је да захтевани лежај постоји у њима, тј., да је део стандардног производног програма тих произвођача, што је сасвим довољно да се обезбеди поштовање ЗЈН.

У том смислу, потврда или други облик техничког досијеа, сами по себи (без каталога), у конкретном случају, не могу бити адекватан доказ свега горе наведеног, док извештај о испитивању има смисла када се односи баш на захтевани лежај и може представљати доказ приликом испоруке (испитивање лежаја као доказ приликом давања понуде значило би да се исти мора произвести пре поруџбине, што је нереално захтевати у овом случају).

Комисија ће размотрити да ли је већ одређен рок за подношење понуда примерен времену потребном за припрему прихватљиве понуде те **у случају да продужи рок**, о истом ће објавити обавештење о продужењу рока за подношење понуда на Порталу јавних набавки и интернет страници Наручиоца.

 КОМИСИЈА